भिवाड़ी में हल्की बारिश, खैरथल में ओले
मौसममें आए बदलाव से गुरुवार को जिले में कई जगह बारिश हुई। वहीं खैरथल में कुछ सैकंड तक ओले गिरे। बारिश ओलों से किसान चिंतित हो गए हैं। इस मसय खेतों में फसल कटाई का काम चल रहा है। बारिश से फसल खराब होने की आशंका है।
भिवाड़ी:क्षेत्रमें सुबह हल्की बूंदाबांदी ठंडी हवा से तापमान में गिरावट दर्ज की गई। बुधवार रात सर्द हवा ने हल्की ठंड का अहसास दिलाया। जिसके बाद सुबह से ही आसमान में बादल छाए रहे। जिसके चलते दिनभर धूप नहीं निकल सकी। साथ ही हल्की बारिश का दौर भी दिनभर रुक रुक कर जारी रहा।
बहरोड़: उपखंडक्षेत्र में सुबह बारिश हुई। बारिश से सरसों की फसल में खराबे को लेकर किसान परेशान रहे। सुबह मौसम बदला और काली घटाओं के छाने के साथ ही तेज गर्जना के साथ बिजली चमकने लगी। कुछ देर बाद बारिश का दौर शुरू हो गया। करीब एक घंटे तक रुक-रुक कर हुई बरसात से पकी हुई सरसों की फसल में खराबे को लेकर किसानों की परेशानी बढ़ गई। कृषि अन्वेषक अरुण गुप्ता ने बताया कि सरसों की पकी हुई फसल कटी हुई फसल में बारिश से नुकसान होगा। शेषपेज | 14
वहींगेहूं चने की फसल को फायदा होगा। माजरीकलां में सुबह से ही घने काले बादल छा गए हल्की बारिश हुई।
मांढ़ण: क्षेत्रमें दोपहर को आई हल्की बारिश ने दोबारा सर्दी हो गई। वही बादल छाए रहने एवं बारिश से किसानों के चेहरों पर चिंता की लकीरें दिखाई दी।
सरसों जहां इस समय पक कर तैयार है किसान फसल की कटाई में जुटे हुए हैं, ऐसे मेंं बेमौसम बारिश से फसल को होने वाले नुकसान की आशंका से किसान भयभीत है। इस बार अच्छा मानसून रहने से सरसों, चना एवं गेहूं की बंपर फसल होने की उम्मीद है। ऐसे में अब फसल कटाई के समय बारिश से नुकसान होने की आशंका है। सदैव बारिश की बांट जोहने वाला किसान इस समय बारिश नहीं होने की भगवान से प्रार्थना कर रहा है।
खैरथल: कस्बेमें बारिश से किसानों के चेहरे मुरझा गए। गुरुवार को सुबह से ही आसमान में काली घटाएं छाई रही। सुबह 10 बजे अचानक तेज बारिश शुरू हुई जो कि 10 मिनट तक चली। इस दौरान अचानक कुछ मामूली ओले भी गिरे। बारिश कम होने के कारण किसान को नुकसान की संभावना कम रही।
किशोरी: कस्बेसहित आसपास के गांवों में शाम साढ़े सात बजे तेज हवा बादलों की तेज गर्जना के साथ दस मिनट तक बरसात हुई। इससे सड़कों पर पानी बह निकला मौसम में ठंडक महसूस की गई।
प्रतापगढ़: कस्बेआसपास के क्षेत्र में शाम करीब 6.30 बजे अचानक मौसम में बदलाव आया और तेज हवाएं चलने के बाद हल्की बारिश से मौसम खुशगवार हो गया। बारिश से तैयार खड़ी रबी की फसल में नुकसान की आशंका से किसान चिंतित नजर आए।
खैरथल. गुरुवार को स्टेशन रोड पर बारिश का नजारा
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva